
BAN: BERISLAV. 


Nolumus enim, quo haec miserima patria 
ex incuria et negligentia sic male pereat! 
Ex Zrinio die dominico inter octavas sacra- 
tissimi corporis Christi Anno domini 1517. 
Petrus Episcopus Ecclesiae 
Vesprimensis et Banus etc. 


SPJEVAO 


IVAN TRNSKI. 


U ZAGREBU 
DIONIČKA TISKARA 
1896. 


oblog 
mona 


jE a BE PA 








I. 


Pan): up se cakli prošlosti iz magle 
Iz najcrnjih našeg roda dana, 


Stup gorostas od neba do zemlje, 
Vas je kolik od suhoga zlata 
Pak se cakli kano sunce žarko, 
Božjeg doma dohvaća se vrhom 
A. iz zemlje majčice je niko, 
Spaja stavno temelj, gdje temelji, 
Sa nebesma, kuda vrhom seže. 

Stup taj zlatan prošlosti iz magle 
To je slavni Berislavić Petar, 
Soko sivi Trogirskog iz gniezda, 
Velik junak, velik taj poštenjak! 
Kad no junak uze junakovat, 
Netom snagom opaso se pravom, 
Bilo mu je triest osam ljeta, 

Bio tielom, umom zdrav to zdravljak, 
Vidiona uzrasta i stasa 
I bistrook i milolik licem. 
Petrom sinje diči nam se more, 
Jer na njegvu rodio se žalu; 
Petrom kršne diče nam se gore, 
Koje negda oriše se pjesmom 
O svetoj mu, junačkoj o borbi! 
Iza trista i petdeset ljeta 
Hrvatska mu priestolnica liepa 
Ime piše palače na svoje, 
Na svačije iztiče ga oči 
Te potomstvu slavno njegvo ime 
Svednevice nanosi na usta, 
Živa usta s ponosom će vazda 
Slavit spomen Berislava bana. 
Prvi put nam sinu taj velikan, 
Sinu svetim žarom žarke duše, 
Pokaza se odrješit i maran 
Prvak roda srdca junačkoga 
Saboreći kad no u Budimu 
Predstav bivši Stolnobiogradski 
Prvi skoči zaklinjati sabor, 
Da se složi očito zahtievat: 
Dalmacija neka nam se vrati, 
Dok je hora, neka brže bolje 
Hrabrom rukom, neka iz šapa ju 
Iztrgnemo Mletačkome lavu, 
Koj je eno već i Rieku ščepo, 

Iznenada ščepo onomlani 

I krvolok Riečane je žive 

Biesan dao sasjeć na komade, 
Dao kivnik i zapalit Rieku, 

Sa svih strana plamenom da živim 
Oduška si dade radovanju: 

Rieka bila, Kieke više nije! 
Saborarom na um je dozivo, 
Berislavić mudro je razlago, 

Da bez mora i bez Dalmacije 
Nema pravog oslona ni puta 
Zaskočaju, navalama priekim 

Na te Turke, na silnike biesne! 
Pak se živo razigro Trogirac: 

— Lahko nam je dobit Dalmaciju, 
Dajte meni četicu junaka, 

Imam tamo roda, prijatelja, 

A znam, svuda sgoljni su Hrvati, 
Svi će za mnom u vodu i oganj! 
S Mlečićima, sa stražama njinim 
Rado ću se malo poigrati, 
Potisnut ih iz gradova naših, 
Odtjerat ih, odkud su i došli, 
Hrvatskom ću šakom se zaprietit, 
Hrvatske ću dvie tri reć im u brk, 
Prisjest će im vraćati se igda! — 
Zaman s Petrom Berislavićem se 
Slažu Krsto Frankopan i drug mu 
Biskup Senjski Kožičić poštenjak: 

Žalibože kraljevu na dvoru 

Bilo boljih prijatelja Mletcim 

Nego li ih Hrvatskoj je bilo; 

Žalibože, u zo čas je po nas 

Baš u ono kobno doba bio, 

Bio Hrvat ugarskom na dvoru, 

Doglavnik je prvi bio kralju 

Tomo Bakač nadbiskup, kardinal, 

Sam samoživ, sam i kolik krivac, 

Što još onda braću Dalmatince“ 

U skup bratski pribrat ne smjedosmo, 

Što je onda na tlu Hrvatskome 

Talijanstvo moglo posijat se 

Da nam kašnje gospodovat nikne, 

Majci uzme odtudjivat sinke, 

Da se drzne natiskivati nam 

Naraštaju govor svoj i pielo, 

Te još svoju molitvu i kletvu! 
Kad je vieka šestnajstog po Kristu 

Pod kraj ljeta baš jedanajstoga 

Umro Bot ban te nam kraljevina 

Hrvatska se desila bez glave: 

Iztače se Perenji palatin 

Gradeći se najvećim junakom 

Te u kralja, Vladislava Českog, 

Izklao si bansko dostojanstvo, 

"Tobož', da je samo on na svietu 

Dorasao najljućemu boju, 

On da biesnim Turkom jedini će 

Dozlogrdit, njim se opoplastit, 
Razbiti ih, smrvit suzbijene, 
Spasit od njih noćaj sav i zapad. 
A. kad banskog dostade se žezla, 
Taman u grad, u bieli nam Zagreb 
Sav se sjajuć doigra na konju, 
Taman sievnu četama na čelu, 
Već je zbilja zvala ga na vršaj, 
Već je imo svanut na braniku ; 
Ali, kanda minula ga volja, 

Sav se smete, uze šeprtljiti, 
Nemarom je i nepreginjanjem 
Bio krivac, što je predao se 
Srebrnički grad i četir tvrdje, 
Branilišta četiri Skradinu, 

Bio krivac jedini, bez sumnje, 
Što su Turci njegova za banstva 
Do Modruša mogli četovati. 
Najveće mu junačtvo je bilo, 
Bilo k jednu bezduštvo i ruglo, 
Kad od žene bieli Senj joj ote, 
Ote grad joj, dohodke od Senja 
Bana Bota udovoj siroti! 

Drugo ništa ne postiže voljom, 
Drugo ništa ne obavi tvorom, 
Ničega se ne dovinu mozgom, 
Ne uhvati nigda prave sgode 
Žezlom mahnut, povlast mu razširit 
A. stieg banski lovorom uresit, 

Kamo 1 da je sam na razbojištu 
Odsjekao bar mrvičak uha 

Kome bilo traljavome Muji. 
Vidjelo se, nije bio ban to, 

Nego samo kukavica sinja, 
Osjećao i sam, da je takvić, 

Kad Hrvati nevolji u svojoj 
Velikaši kada čudeći se, 

Što na branik ban ih još ne zove, 
Drug si drugu staše dovikivat: 

— Tko je junak, s mjesta se oružaj! — 
Presta ban se razmetat, junačit, 
Pače svuda preziran i mrzak 

Na vrat, na nos odreče se banstva, 
Razban kradom ugrabi utrenik ; 
Nestade ga, nestalo mu traga! 
Uzdisaj se niti jedan za njim 

Ne otisnu nit od junačkoga 

Nit od harna prosjačkoga srdca! 
Iza toga drzka nametnika, 
Sramotnog mu iza uzmicaja 

Skoči klicat vila pogorkinja, 

Te se čulo kopnom svud i morem: 
— Samo onaj junak i poštenjak, 
Samo onaj pregalac i Hrvat, 

Kom na umu i u ruci krst je, 

U kog nema niti druge vieku, 
Niti mila njoj na krilu čeda, 

Njih mu dvoga na srdcu i duši, 





U kog nema drugog milovanja 
Do li same otačbine drage: 

Onaj samo u to doba strašno 
Ubogoj nam može vriedit majci, 
Može vidat ranjavu i krnju, 
Može branit domovinu dragu 

Od Turskoga nasilja i biesa! — 
A što vila vrisnu nagovieštat, 
«Za tim svom se uzdisalo zemljom, 
Na sva usta vapilo se kralju, 

Za to Beč je, za to Rim je čuo, 
Tja i Mletci za to starali se, 
Dok još s Turci ne staše šurovat, 
Pak je tako mudre glave oko 
Na poslanstvu i u sabornici 
Zapazilo Petra Berislava, 

Ža njim segla neka sretna ruka, 
Namače nam providnost ga božja, 
Kralj ga izbra iz kola junaka 
Otačbini vrstnih branitelja, 
Postavi ga svojim zamjenikom 

U miloj mu Hrvatskoj domaji, 
Što no cielu pregalac kremčnjak 
Gramziaše složit ju, uzkrisit, 
Predade mu banski stieg i žezlo, 
Ne bi I njegvoj oboje u ruci 
Dostalo se u to kobno doba 
Davnjašnjega ugleda i sjaja! 

Kako vazda, tako i tad bilo 
Po Hrvate zlo i naopako! 
Bilo im je ginuti za obraz, 
Za krst častni i slobodu zlatnu, 
Bilo samim prežat, stražit, stradat 
O svom kruhu u trošnome ruhu, 
Obdan obnoć oružja se laćat, 
Bilo Turske navale suzbijat, 
Ne dat Turkom otimati blaga, 
Il im bilo nadbijenim gledat, 
Kukat, jaoh, gdje no biesni Turci, 
Odgone im goveda iz tora, 
Odvode im sramotno u robstvo 
Ženu, djecu povezanih ruku, 
Jedva koji živ bi osto starac, 
Uz mrtvace i uz ranjenike: 
Sva domaja bila strašno mjesto, 
Bila onda vječno razbojište, 
A _ kralj tamo u Budimu gradu 
Slabić umom, slabić voljom spava, 
Kralj to mrtvan mrtvilu se podo, 
Velikaši mite ga i kradu, 
Laskaju mu i starješuju mu! 
A na priesto Stambulski se pope 
Sultan Selim, iza otca blaga 
Ratoboran, rogobatan sin mu, 
Od kog opet eto nove biede, 





Ljućeg biesa, nasrtanja češćeg ! 
Tako eto Berislavić biskup, 

Ža čim nigda ne uzdahnu željom, 
Što mu niti ne snilo se nigda, 

U zle dane dostade se banstva, 
Nenadana zateče ga dužnost, 

Amo, tamo dušom se kolebo, 

Da li jak je nevolji doskočit, 

Ali ipak svojtljiv vagnu voljom, 
Odazva se uzdatnome zovu, 

Kriku braće, jauku sestara, 

Čvrsto sgrabi zlatno ono žezlo 
Kraljevskoga zemlji zamjenika, 
Krepko mahnu banskim novim stiegom, 
Poda nj skupi svoje uzdanike, 

I sve plemstvo, i sve: velikaše — 
Na um uze moć si dostojanstva, 
Ugled, slavu dičnih prešastnika, 
Pak u dvoru banskom ban to bio, 
Najprije se svojim zavjerio, 

I zlatoust rodjenim je sborom 
Roda svoga stekao si pažnju ; 

A. tom “pažnjom jak i banstvom vlastan 
Orlova se pera lati, sjede pisat 
Bansko pismo prvom svetom otcu: 
— Sveti otče, evo ti me skromna, 
Evo ti me bana na . braniku, 

Na braniku krštenome svietu, 
Otačbini na strašnome mjestu, 


———— 

Ban i biskup ja te napismice 

I poklečke zaklinjem i molim: 
Uzmi na um zvanje mi i zavjet 

I povladi vlast banovanja mi, 
Ter me krilom milosti zakrili, 
Da mi više sbor i napor vriedi 
U čast krsta, Hrvatskoj u prilog! 
Ne uzkrati pomoći nam tvoje, 
Od drugud joj nemamo se nadat; 
Ne uzkrati tvog nam blagoslova, 
Ni odkle nam moćnijega nema! 
Niti sluzi svome, sveti otče, 

Ne uzkrati blagoslova svetog, 
Da ne jenja volja mu ni snaga, 
Da ne izda razbor ga i oprez, 
Da ne čama uhvatiti horu. 

Pak dopusti poslušniku tvome, 
Bud je k jednu vojvoda i biskup, 
Nek bi vlastan bio, gdje ih nadje, 
Tri izabrat roda Hrvatskoga 
Četiri li hrabra svećenika, 

Kojim druga briga nije preča, 
Koji će se sa mnom Bogu tnolit, 
Koji će mi poslušni pomagat 

U sve ruke besjedom i perom, 
Koji no će, kuda umom nagnem, 
Za mnom svuda u vodu i oganj! 
Još te molim liepo, sveti otče, 
Dok sam banom, Tomu Splićanina 

Smatraj mojim glavnim uzdanikom, 
Njemu nemoj pristupa uzkratit 
Kad ga pošljem bogoradit k tebi, 
Kad ga pošljem kukat i lelekat, 
Kako nam je tužnoj otačbini, 
Kako joj je zlo siromašici! 

III. 


Hrvatska je bila Turkom vazda 
Golem zakrč, prepreka na putu, 
Bila prva udarcu na meti, 

Na nju vazda spremale se čete, 
Skupljale se i dokradale se, 
Nasrtale pljačkat, robit roblje, 
Ne dadoše jadnici odahnut, 

Sve to s voljom cara u Stambulu, 
Nit je pravo kad nagodilo se, 
Mir da traje i uz ove kraje, 
Puste kraje žalostne domaje, 

Ko što drugud trajem trajao je, 
Kuda Turkom nije bilo puta, 
Niti tako opora im ljuta. 

Novi ban je Berislavić tako 
Našao se priestolu na banskom 
Ne da sjedeć svietu kroji pravdu, 
Već da banskom zastavom vijori, 
Pod nju skuplja vodje i vojnike, 

Brine im se za vještinu, posluh, 
Za odielo, Streljivo i hranu, 
Za valjanost oružja im sok: 
I za voljnost svakog pojedinca 
Imaoca i gologa sina; 
Jerbo bješe doprli mu glasi, 
Da tih dana bosanski je vezir 
Odpravio devet tisuć vojske, 
I da ta se već utaborila 
ib Oko Blinje Posunju na kraju. 
A kad ban je ljudski spreman bio, 
Ter je bilo uhvatiti horu 
I preteći Turke prvim navalama, 
Sa svih strana Posavine ravne 
Pritegao sakupljene čete, 
Deregljama kod Jasenovca je 
D6 prevesti čete preko Save, 
E. Dubici se zatiem pomakao 
tuj s vojskom noć prenoćio je; 
Rano zorom, tek u sierak prvi 
A_ baš na dan velike gospojne 
Petnajst sto i trinajstoga ljeta 
Vojsku svoju ban utaborio 
Na brdeljcim oko Rausovca 
Timaraca, Mračaja i Stublja, 
Ponajprije pod vedrim je nebom 
Obavio svetu službu božju, 
Zazvao je u pomoć kršćanstvu 
Milost božju, milost majke božje, 

.Crkvenome zatiem u odielu 

I s božanstvom desnici u ruci 
Dojahao na labudu bielu 

K svakoj četi, da ga vidi svatko, 
Da ga čuje svatko, gdje no sve ih 
Bodri, hrabri, junači ovako: 

— Pozdravljam vas božje borioce, 
Zaklinjem vas Hrvatske junake, 
Kad zabieli sjutra zora biela, 

Da mi i vi osvanete vedri, 

Svi na mahu bodri pregaoci, 

Svi si obraz gotovi osvjetlat 

Pak da hrabri jurite mi napried 
Nikada mi da ne uzmičete, 

Svi da svuda udarate složno, . 

Ko oluja da navaljujete, 
Hametom da pomlatite Turke, 
Nesmiljene zatornike krstu, 

Ne bi I jednom već okanili se 
Navaljivat na nas, paliti nas, 
Robit, klat nas, otimat nam blago, 
Rušit crkve, pustošit nam polja, 
Iz mile nas tjerati domaje! 
Junački je poginuti ljepše, 

Nego 1 tako stradat uza svoje, 

A. junaci, koji brane svoje, 

Mriet za svoje nikad se ne boje, 
U njih više snage, srdca ima 
Neg je dano takvim pljačkarima! 

Ban ću svuda biti na opazu, 
Pritjecati u pomoć za dobe, 

Kuda nagne Turaka množina; 

A_ Bog Višnji, sveta Mati Božja 

I Božji će sinak nam pomoći! 

Sad pak biskup duhovnom si vlašću 
Sviju vaših rješavam vas grieha, 

I Božanstvom tiem blagosivam vas 
U ime* Boga otca, njegva sina 

I svetoga duha, amen! 


Tako 
Redomice sve obadje čete 


I još svetim blagoslovom božjim, 
Vojvodama tad zapovjedio, 
Nek se četam, razporediv straže, 
Niti obdan ne smeta počitak, 
Nek se mirne hrane krušcem, smokom, 
Nek na miru momci svi po redu 
Srknu kapcu Kostajničkog vinca, 
Što ga Zrinski namakao vojsci, 
Pa nek svaki blagim snom se kriepi 
Svu noć božju, a nek sjutra zorom 
To jači nam osvane jurišat! 

Na dan iza velike gospojne, 
Jošte zora ne pomoli lica, 
Ban je biskup odio se banski, 
Opasao sablju oko pasa, 
Vrgo kalpak junačko na čelo, 


* U banovini čuo sam, gdje pjevaju: Ujme božje! 

A gle njegvim širokim na grudma 
Na zlatnome oko vrata lancu 

Eno zlatnog ovećega krsta, 

Ban to junak, biskup to svetoduh 
Popeo se na labuda biela, 

Svetac božji, osvetnik to božji 
Nalikovo na svetoga Djurdja, 

Pak je takov poteko na bielcu, 
Podranio odpravljati čete: 

Nikola će Zrinski s lievim krilom 
Izpod strane Prevršačkog grada 
Gledati se nevidjen prošuljat 

Te zaskočit Turke od ostraga ; 
Frankopan će Slovinski Mihovil 
Desnim krilom izpod Sunjskog sela 
Udariti sjeverne sa strane, 

I na tabor turski u tren pravi 
Survati se ko oluja strašna ; 
Berislavić Fran će, rodjak banov, 
Jajcu dosle ban i zapovjednik 
Prednjom četom upravljat po sriedi, 
Boj zapodjet, sve po dogovoru ; 
Ban će za njim stajat s glavnom četom 
Svud prigledat, svakome pomagat, 
Sgodu glavnoj navali uvrebat. 

I dok Fran je četice našiljo, | 
Dokle jedna za drugom trkimce 
Pred Turcima raztrkivala se, 

Te dok tako svaki pojedinac 

Trup zakloniv za panj, za plot, za plast, 
Žurio se živahno pucketat, 0 
Gadjat Turke i konjice Turske, 
Dok su dakle Franjine se čete 
Dobro bile, još se bolje krile, 
Spred Turaka tobož uzmicale, 
Dražile ih, mamile ih napried: 
Dotle biskup i ban Berislavić 
Brdinama majurskim na vršku 
Prilike je uzeo razmatrat 

Silnoj borbi, svojim prvinama, 

Pak je gledo, gledo miran, triezan, 
Gdje se ravan Posunjska svjetluca 
Biser-rosom po grmlju i travi 
Kuda sežu prve sunca zrake, 
Gledo, te mu mililo se, kako 
Bielovačka, Graduska se brda 
Sutonice iz prieka zelene. 
Berislavu vojvodi nad glavom 
Uzdigla se ševa u zrak božji, 

Nad njim lastno lepeće, pjevuca, 
Iz grmlja se čuje kosov zvižduk, 
Sva se narav, reko bi, veseli, 
Vedar, tih je to svanutak dana, 
Ali nigdje ponad zaseokom 

Ni pramečak dima ne diže se: 
Kud se Turci slegnu taboriti, 
Nema ondje daška živoj duši, 
Nema bielu ognjištnome dimu 


\ 

Laganoga pramanja po zraku; 
Pak se snuždi Berislavić bane, 

Što mu narod Hrvatski jadovit 

U toj krasnoj plodnoj postojbini 
Nema kada težat, niti žeti, 

Kad li onud uzmu pljačkat Turci, 
Nema sviet se drugamo zaklonit 
Već na gorske glavice i kose, 

Na sbjegove popinje se čeljad, 
Tamo gone ono malo blaga, 

Te pod vedrim nebom a bez ognja 
Te u strahu danuju i noće, 

Dokle Turci haraju onuda, 

Kamo 1 da bi kad dokopali se 
Svetog mira, blažena užitka 

Ni na Božić, blagdane li druge! 
Uz tu miso otisnu se banu 

Iz dna srdca uzdisaj žalobit, 

Na Turke se zlosrdnu ustopce, 
Okani se svakog milosrdja, 

A_ baš Zrinski od Komogovine 
Lumbardom se javnu, da je spreman, 
I ban videć, gdje se Turske čete, 
Kazdražene čarkanjem po sriedi 
Napried kreću, srću na čarkaše, 
Natisnuo brze pobočnike, 

Glavnom četom pomako se napried, 
Sam je krikno triput: udri naši! 
Pobočnici krik ponoviše mu, 

Četama ga doklicale čete. 
Razlieže se vika: — Udri naši. 
— Udri naši! — jekne sa svih strana, 
Tja i vila Vranove sa Glave 
Zapjeva im: — Udri, udri naši! — 
I obćenit nasrtaj uzbuji, 

Nove čete iznose na vidik 

U čast krstu junačka čudesa, 
Vojvoda im izlazi čudotvor, 
Stoji gromot palbe lumbarada, 
Stoji koplja lomljava i klepet, 
Mukli kreset mačeva i noža, 
Stoji jauk ranjenika jadnih, 
Zagluša i bana bez prekida 
Silni topot, grozna huka, krika 
Al mu krila rastu videć ljutav, 
Kom junaci kršćani se svete 
Okrutnome svome napadniku! 

I već eto radostna mu glasa, 
Od junaka Zrinovića Nike: 

— Bježe Turci, napuštaju tabor, 
Ne dajmo im izniet živih glava! 
A ban namah za Turcima dvije 
Odpravio konjaničke čete, 

A. pješaci na Turke pješake 
Puno većom zagone se žurbom, 
I kog zrnom, oružjem li oštrim 
Niesu s crnom sastavili zemljom, 
Toga il su zasužnjili namah 

Il u Savu, u hladnu su Unu 

Nagnali ga, da se davi bolan, 

Da krvolok zaglavi u vodi. 

Četiri su poturice ljute 

Četir turske vodje i prvaci 

Poginuli na tom razbojištu, 

Svojom smrću uzveličali su 

Slavu vodstva Berislavić-bana, 

Smotrenost mu i vještinu hitru, 

Snažnu volju na bojnome polju, 

Prvine mu junačtva, vještačtva! 

Peti Turski vodja u dobri čas 

Živ životom dopade mu šaka, 

Liep to čovjek, uglednik je bio, 

Sav u svilu i grimiz odjeven, 

Na sablji mu kamenje je drago, 

Perjanica na bieloj mu čalmi 

U kamen je dragi usadjena, 

Na živome arapskom vrancu 

Sjedi Turčin povezanih ruku, 

Konja pod njim vodi banov vojnik, 

Takva ban ga šalje svome Kralju, 

Ljepšeg pliena, sjajnijeg svjedoka 

Ne mogao pobjedi izvojštit, 

Na dar dati kralju gospodaru! 
Posunje se a za četir ure 

Ovelikim stvori Turskim grobljem, 

Što mrtvaca, što pak ranjenika 

Sbrojilo se do tri tisuće ih, 

A. koliko bjegućih u Savi 

U Uni li još podavilo se, 

To se pravo nije moglo znati, 

A množina tek nagadjala se! 

Zna se i to, Hrvatske da vojske 
Tri u boju tisuće su bile, 

One pako čete vlasteoske, 

Što ih taj put imadoše stavit 
Velikaši Perenji i Bakač 

Premda ban im u svom taboru je 
Odbo bio bio i zakazo mjesto, 
Zlobnom himbom svojih gospodara 
Ostadoše u Čazmi izgledat, 

Kako Turci bana će potući, 
Jerbo Turska vojska, to se znalo, 
Od naše je triput veća bila. 

S pobjede su dične u velike 
Gradovi nam uboge domaje 
Udarili u radost, veselje, 

Grlila se, ljubila se braća, 

Tješila se bratskim razgovorom: 
Hvala Bogu, hvala Majci Božjoj, 
Sad će svanut, sad će nam odahnut, 
Moći ćemo malo se primirit, 

Težat opet naša polja pusta, 

Već jesenas, nadobno li bude, 

Naši će se usjevi zelenit, 

Do godine žetvu ćemo žeti, 

Zlatno klasje u snop ćemo vezat, 

Mirno spravljat u suhote prirod 

U toj liepoj našoj postojbini, 

. Gdje sad ima bana, koj nas brani, 

Koji radi, da se pomognemo, 

Bog nam dragi uzdržo ga dugo 

Zdrava, jaka bana nam junaka! 
Od radosti gradovi su naši 

U luk tesan od kamena stanca, 

U luk tesan gradskih uvratina 

Spomen dali uznosan uklesat | 

Starim našim glagolskim pismeni: 

Gdje i kada Berislavić junak 

Ubrao je slave lovor-vienac, 

Gdje i kada novi ban Hrvata 

Prvi put je potukao Turke, 

Načeo ih, oteo im sreću, 

Rod svoj slavjem potisnuo napried, 

Razigrao i ohrabrio ga 

U mišice svoje se uzdavat, 

Te s' uzdavat u Višnjega Boga! 

Sveti otac sretan i radostan 

Pobjednika pohiti nadarit 

Posvećenim mačem i klobukom, 

Kralj dapače Vladislav mrtvoduh, 

Kada o toj pobjedi golemoj 

U Budimu puče glas glasovit, 

Iz tvrdoga sna se prenu jadnik 

Za čas jedan, za trenutak tili 

Svoga srdca podade se mahu, 

Te kralj bana, po svem svietu znana, 
Imenova predstavnikom Vranskim, 
Namače mu k jednu Vranski prihod, 
A rad spojit s mjestom strašnim slavu, 
Gdje je hrabri ban izvojštio ju, 
Postavi ga Dubičkim županom! 

Berislavić s pobjede se prve, 
Sa slavja se ne pomami junak, 
Ne vrže si tek na čelo vienca, 
Ne ponese čela svog visoko, 
Veće brižljiv, strpljiv na mukama, 
S velmožama ban se posvjetova, 
Udruži se junačke u posle 
S Blagajima, Zrinskim, Frankopanma, 
S Karlovići, s Krbavskim i drugom 
Domovine uboge vlastelom: 
Medju sobom uhvatiše vjeru. 
Ban obzirljiv i mladje junake 
Pridozivo ter sokolio ih, 
Pohvalom ih svojom krilatio, 
Držao je biranih junaka 
Sve po dvjesta, trista, što pješaka 
A. što opet brzih konjanika 
U Skradinu, na tvrdome Klisu, 
U Cetinu, u Bišću, na Jajcu 

I još drugdje sakupljene vojske 
Bilo mu je držati na mahu, 

Pak je tako obrani u prilog 
Stražu stražeć na toliko strana, 
Bud od kralja ne dobio ništa, 
Trošiti mu bilo svoj imetak, 
Trošio ga dašto draga srdca, 

Ali mu je težka muka bila 

Trošit uz to gotovinu roda 

I zalagat kov mu i dragulje 

Kov, dragulje svojih prijatelja 
Zagrebačkog kaptola u spremnjak. 
Jedinoga od svetoga otca 

S blažibogom dolazio obrok 
Obećane pomoći za dobe. 

Mrtvi nemar, nebriga je troma 
Bila vazda trn u njegvu oku, 

To je svojom rukom ban napiso: 
Te vlasteli, kaptolskoj gospodi 
Sam je moro nametnuti namet 

I razaslat naredbu iz ŽZrinja, 

Iz tog gniezda Zrinskih velikana 
Gdje za cielo gost je sretnikovo, 
Gdje je svojtljiv svojtljiva_na čuvstva, 
Pobratimsko na srdce naišo, 
Pažnju primo, vraćao ju harno, 
Ter svu žalost i radost domaje 
Osjećao s njima svesrdice 

Uz vruć stiskaj junačkih im ruku! 

Da se komu bratu sadašnjiku 
Stanu redat nebeskom po svodu 
Te pred očma prolaziti mimo 
Oni davni, oni crni dani 
Nesretnoga Hrvatskog nam roda: 
Svakom bi se činilo za cielo, 
Da vjekovit to je gruh oluje, 
Svejednako tek da grmi, gruva, 
Da se ozgo razbi oblak suza, 
Čemerom se ozdo nadu more, 
Da nebesa na zemlju se ore, 

Ljudski jauk i pomaganja je, 
Nit je igdje nadi pavedrine, 

Nit je igda oduška im strepnji, 
Narod trne, obeznadjuje se, 
Čemer pije, žuki krušac ije, 

Tko li božji jak i živ životom 
Turke bijuć dopane im ruku, 

S mjesta li mu ne odsieku glave, 
Do smrti će robom taj robovat, 
Uz rad težki lancima zveketat! 
Tko si samo naš i božji malo, 
Pa da na um onaj jad dozoveš, - 
I na tvoje lice to pošteno 
Navrle bi suze sa dna srdca, 
Pak se ne ćeš čudit, plačidruže, 
Što je i ban Berislavić plako, 





—_%5— 


Plako Bogu i svetome otcu, 
Da Hrvati ginu, zatiru se 
Braneć Niemce, braneć Talijane 
Od turskoga robenja i klanja, 
A da kralji, a da Mletci možni 
Odbiše ih i napustiše ih 
Same na tom stradalištu njinu, 
Same bez sve opreme i hrane, 
Pak im jadnim, vječitim stražarma 
Nije druge, već il stražeć skapat 
Il se predat, pak se poturčiti, 
Kom je volja ostat živ životom. 
Ban je plako, jadikovo jadno, 
Gdje je jadat i prosjakat bilo: 
Al je hrabar, odrješit i bodar, 
Gdje je snage bilo prema snazi, 
Gdje je kadšto prieka bila nužda, 
Hvato sgodu, razigravo volju, 
Podjarivo ponosa žeratak 
Uzpirivo ljutitosti plamen 
I malijem četama na čelu 
Navaljivat i jurišat znao, 
Ne da krvi napije se Turske, 
Već da ne da otimati svoga, 
Već da brani častni krst, slobodu! 
Tako bilo i dogodilo se 
Petnajst stote i sedamnaeste, 
Kad je ono tja iz Egipata 
Sultan Selim dobitnik se vraćo 

A _ sva s njega uzplahirila se 
Zadrhtala krštena Evropa, 

Svaki svojoj bojao se glavi, 

Svak oklievo Hrvatskoj na ginbi 
Vojskom, hranom u pomoć priteći, 
A_ već Selim bosansku je vojsku 
Oboružo i zapovjedio, 

Mustajbeg ju bosanski da vodi, 
Pak da ide, da se žuri četom 
Opasati i predobit Jajce. | 

Nije bilo druge, već da Turkom 
Sam se opre Berislavić junak. 
Sam sa svojim četama u Jajcu 
Bosansku je dočekao vojsku, 

Ne čeko, dok Turci obkole ga, 
Veće hrabar, oprezan i mudar, 
Dok još bila posada mu jaka, 
Tiho tajno za tmine je noćne 

Iz grada se s četama izšuljo, 
Obišo ih, izotraga na njih 
Sdvojnim biesom vječnog mučeničtva 
Obori se, pobi ih do noge 

Te je i sam Mustajbeg pred Jajcem 
Osjetio užasno i bolno 

Ljutu bridkost Hrvatskoga mača, 
Razstao se s ponosom i dušom, 
Jedva neki spasili se Turci 

Kod Vrbasa dobjegli u Bočac 

Na Jezero dopali kraj Plive. 

Od nedavna Jezero i Bočac 
Do dva grada u šakama Turskim 
Bješe vražja zjala turskog biesa, 
Vječne prietnje, pogibli i Jajcu. 
Tu pogibelj sjeknu ban uklonit. 
Skupi opet svoje čete k Jajcu 
Dokon bio na juriš predobit 
Oba grada, Jezero i Bočac. 

Ali Turci saznadoše za to, 

I onako željni se osvetit, 

Oprat svoga poraza sramotu 
Opet vojsku naslaše na Jajce, 
Namakoše vojvodu junaka, 

Neka junak nadbije junaka; 
Berislavić pako, krst u ruci, 
Jači bio blagoslovom Božjim, 
Jači bio vojvodskom vještinom, 
Potukao Turke hametice, 
Poginuo opet Turski vodja 

U toj bitci Jajcu na pogledu 
Poginuo Hrvatske od ruke! 

A _ ban biskup pobrza razaslat 
Glase u Beč, u Budim i u Rim, 
Da je opet Turskom zmaju malo 
Okresao i nokte i krila, | 
Pak da taj put pošlo mu za rukom 
Svud obkolit Jezero i Bočac, 
Pak da čeka i pomoć i hranu 

I za juriš nuždnu bojnu spravu: 








Sad je hora, sad il nikad više 

Da se Jajcu ukloni pogibelj, 

Da taj biser Hrvatskoj se spasi! 

Sad je hora! Bog vam, Bog i duša! 
Ban i biskup takva na tri kraja 

Mogućnikom razasla pisamca, 

Svetog otca molio je jošte, 

Što je bilo svesrdna mu želja, 

Nakanama njegovim u prilog : 

Nek bi njegva uzdanika Tomu 

Postavio biskupom Skradinu. 
Berislavić ubra slavu svuda, 

Ne vidje ga nitko duhom klonut, 

Niti igda uzmicati plaho, 

Svagdje junak, svagdje vještak bio, 

Nad njim Božja krilila se milost! 

Njega Lav je deseti u Rimu 

Blagosivo i u zviezde kovo, 

Na sva usta hvalio ga svietu 

Svakim danom većim velikanom ; 

I car Maksim volio mu Silno, 

Odonda mu milio se jošte, 

Kad mladovjek Julija od pape 

Caru donie zlatnu ružu na dar; 

Držao ga kašnje u milosti, 

Hvalio ga i car Karlo peti, 

Pače dušom našao se vezan 

Molit svetog otca, nek bi namah 

Odlikovo bana kardinalstvom; 

I kralj bolan u Budimu tamo 
Ne mogao a da ne voli mu, 
Samo ne bi jak nadjačat, suzbit 
Nevolenja svojih doglavnika, 
Što na bana kinuše bez duše; 
Ne bi snažan neslušati zlobe, 
Kamo 1! da je kraljevskim pregnućem 
Odsjeć znao, što je pravo bilo, 
Kamo 1 da je imao toliko, 
Da bi od svog, kako voljan bješe, 
Trgno banu u pomoć priteći ! 
I sam banov uzdanik je Toma 
Kleko plakat svetom otcu papi 
I na nehaj tužit se vladara, 
Za pomoć ga molit ponajpreču ... 
U visokim dvorma, palačama 
Mnogo li se tog izobećalo, 
A ban čeko, čeko, nadao se, 
Al se ničem jadan ne donado, 
Pomoć, hrana ni odkle ne dodje: 
Namršti se banu čelo, lice 
Sdvojnim očma u propast je zirno, 
Koja strašna njegovu po sudu 
Eto puče jadnoj otačbini... 
Od gladi će još mu skapat čete, 
Nije banu, nije druge bilo, 
Vratio se s vojskom preko Une — 
Svisnut htio, što no zlobni njegvi 
Zavidnici Perenji i Bakač, 

Što golemu nevjeru Čazmansku 
Bezdušnici mogoše nadkrilit 

Ne namaknuv obećane hrane 
Onim dvima četam banovima, 
Kojima je sjeknuo obkolit 

I predobit Jezero i Bočac 

Te izvojštit tako od dva kraja 

Svu sigurnost kraljevskome Jajcu. 

Dok je tako zavist, pizma ljuta 
Svetila se Berislavu za to, 

Što je bolji ban i junak bio, 
Što je sviet ga slavio vaskolik: 
Nevolja se sgodi jošte druga, 

U Budimu mrtvana je kralja 
Vladislava smrt zatekla kobna, 
Umro jadnik, na opielu njegvu 
Ničja suza zabljeskala nije, 
Jedinome žao bilo banu,: 

Jer dječarac, jer sirotče pusto 
Ostade mu sin, da kralj se zove, 
Da još manje kraljuje, neg otac, 
Puka lutka priestolnu na visu, 
A_ da zemlji pašuju boljari 
Toma Bakač, Ivan Bornemisa 

I još markgrof Juraj Brandeburžki. 

Ža tim bila udova Korvina 
Beatrica rodom Frankopanka, 
Kojoj sav je ogromni imetak 
Prošundrao raztrošni velikaš. 
“Toje trojstvo najvoljelo sebi, 
Jedan drugom prilika i slika, 
Jedan drugog dostojan i vriedan. 
Stolicama biskupskim četverim 
Bio Bakač namjestni upravljač, 
Gdje pak pravi smješten bješe biskup, 
Uvjetice plaćao je harač, 

Druga dva su za časti se mastne 
Za darove svuda otimala, 

Uz njih pristo Perenji palatin 

I još neki bezdušnici drugi, 

Što no svi su otimali samo, 
Samo kralju, nejakoj siroti 
Mlado lišče još ne crnjelo se 
Tamnila mu dvore oskudica, 
Ter mu bilo gotovo gladovat. 
Nestajalo vjernosti, poštenja, 
Množili se biesni raztrošnici, 
Tudje- muke tek uživaoci. 

Sve slabići, mrtvani, pospanci, 
Same rdje, strasšivice puke! 
Raztočaju crvi se zalegli, 
Temelj snage podrovan izadje, 
- Ukaza se kuge sva strahota, 
Vražje klilo Mohaćkom razsulu. 

Sve to kolo oholih prvaka, 
Podmuklih i groznih bezdušnika 
Mrzilo je Berislava bana, 
Zlobili ga, ocrnjivali ga, 

Metali mu na put silno granje, 
Svaku njegvu odbili bi prošnju, 
Ako 1 štogodj i obećaše mu, 
Malo kada ili prekasno mu 
Rieč održat sjetiše se tobož'. 
Samo Ivan Zapolja, poštenjak, 
Berislavu volio poštenu, 
Zagovaro, branio ga bratski, 

I ban njemu prijatelj je iskren 
Pobratim je vjeran bio svedjer. 
Ponajcrnji glas razliegao se 

Po svem svietu budimskoj o vladi, 
Koja, rek bi, za tim tek je išla, 
Da Hrvati ginu na braniku; 
Jer se niesu preko Mure, Drave 
Vili vienci a za take glave, 
Kakove su bile na ramčnih 
Perenjevih i svih Takovića. 
Glas taj crni davno bješe dopro 
Preko Drave, Save na Velebit 
I preko njeg do sinjega mora. 
Osamljena većma, nego 1 prije, 
Nego FT bješe i za Vladislava, 
Hrvatska se nadje kraljevina, 
Vidjela je domaća vlastela, 


Led da leden odanle ju bije, 

Odkle sunce imalo ju grijat, 

Pak je banu na sva usta rekla: 

Ne bude li pomoći joj brze 

Il od kralja, od svetog li otca, 

Bilo od kog kršćanskog vladara, 
Da će plemstvo s Turci se nagodit, 
Plaćati im danak, pa ih pustit, 

Da kroz pustoš Hrvatske domaje 
Navaljivat mogu na krst častni, 

Na slobodu i drugih zemalja! 

Ban se Petar Berislavić trže, 
Pozataži Hrvatsku vlastelu, 

Sjeknu voljom, u Budim će glavom, 
Makar iste stajalo ga glave! 

Brzo pregnu i brzo se spremi, 

Tko od plemstva mladog voljan bješe 
Tko je mogo vilovnim se konjem 
Mlad iztaknut i odielom sjajnim, 
Banu mio pratilac je bio, 

Te se tako brzo sakupilo 

Do petdeset plemića mladića 

Na konjima, na vilovitijem, 
Tjelesna da budu banu straža, 
Sjajna pratnja podkralju domaje! 
Vitežkoj je četi toj na čelu 
Dojahao Berislavić slavni 

U grad Budim kraljevskomu dvoru, 

Mučna posla ban se podhvatio, 
Što nit molbom, niti razlozima 
Ne mogao izplakat, izhodit: 

To je došo istinom izvojštit 
Izklat svojim biesnim ujedima 
I! bar skinut ljagu sa Hrvata 
Ne budu li jaki dost odoljet 
Težkim mukam i tolikoj sili. 
Ban se zakle velikoj u duši - 
Svalit krivnju na pravoga krivca! 
S toga uze molit i razlagat, 

Da se tiče sviju vladaoca, 
Svega božjeg krštenoga svieta, 
Uze krstom zaklinjat prvake, 
Te mu bio Zapolja u prilog, 
Neka u dvor vieće se sazove; 
Na tom vieću neka bi se našli 
Poslanici i carev i papin. 
Nakon konca pristadoše na to, 
Sastaše u dvor velikaši, 
Poslanici i carev i papin, 

A. medju njih stupi Berislavić, 
Tik do vrata i po hodnicima 
Redom stala sjajna banska pratnja, 
Berislavić nebojske i krepko 
Besjediti uze tad ovako: 

— Znano vam je, očito je svima 
Velikašem i svim plemićima, 
Hrvatska da kraljevina brani 

Od Turaka ne tek svoje medje 
Već i ina kraljevstva i zemlje. 
Branimo vas vječnu stražeć stražu 
U svom ruhu, pa i o svom kruhu ; 
Turčin nas je već oplienjo posve, 
U nas nema, kog bi plienjo jošte: 
U Taliju, u Kranjsku bi rado, 

I na Štajer, i na Ugre rad bi, 

Ali mi mu eto još ne damo, 
Pobismo ga Posunju u ravnom, 
Pobismo ga i kod Jajca dvaput, 
Htjedoh bolje osigurat Jajce, 

Te vam pisah: bar nam dajte hrane, 
Dajte samo olova i praha, 

Već obkolih Jezero i Bočac, 

Otet ću ih, oslobodit Jajce, 

Da se može obskrbljivat hranom, 
Obhodjama bolje zaprečivat 
Četovanje turskih čoporova. 

Kako nigda ne odazvaste se 
Molbi mojoj, dužnosti vam priekoj, 
Tako i taj put sam čeko zaman, 
Sa sramotom moradoh napustit 
Obsjedanje — i sve otimanje. 
Slećela me Hrvatska vlastela, 
Koja znade, odkle vjetar duva, 
Ter mi reče na sva usta, bome, 
Da uz taku nebrigu i negled 
Nema druge već se predat Turkom, 

Plaćati im danak, pak ih pustit 
Neka drugud četuju, kud hoće. 

I onako, kad bi obnemogli, | 
Kad bi Turčin nadbio Hrvate, 
Tad će na vas, na druge navalit, 
Poturčit vas, robljem vas zarobit. 
Ali sve to, gospodo vladari, 
Čini mi se, nije vam na umu, 

Za tu brigu ni briga vas nije, 
Te bez duše množite pogibelj ; 

I Turci bo znadu za vaš nemar, 
Za nehajstvo, kojim na braniku 
Ostavljate nas Hrvate same, 
Puštate nas bez pomoći ike, 

Ne šaljete oružja nam sgodna, 
Prieke triebe olova i praha, 
Kamo !' da bi slali gladnim hrane, 
Da bi nama naramkom je dali; 
Jer ju sami ne imamo kada 

Iz te crne izmučiti zemlje! 
Momčad naša pogiba na li 
Otci ginu uzdržavaoci, 

Hranioci porodica svojih — 

A vam nigda ne pada ni na um 
Odpravit nam koju toju četu, 
Zamjenicom kojoj našoj straži! 
Ni od onih tudjinaca, što no 

U nas velik sgrnuše imetak 
Nikakove pomoći nam nema: 

Nigdje Ernušt, Perenji ni Hening, 
Nigdje Banfi, herceg Brandeburžki 
Niti svojim četama su vodje, 

Nit se bore jnnak uz junaka, 

Niti stoje s nama na stražama, 
Pače Hening lukav i brzoplet 
Brže, bolje nadje dobra kupca, 
Grad svoj Pecki prodade nasumce. 


Samo neka nije mu ga branit, 


A. kaštelan Brandeburga Jurja 
Drzki Švaba, Frodnaher se zove, 
Zvan na dužnost kraljevo u ime 
Smjede reći: svom da gospodaru 
Voli više, neg li baš i kralju; 

A. vi ipak, vi ne udarate 

Na te ljude strielama sa dvora, 
Već na opor još ih potičete 
Vašim makom, slieganjem ramena — 
Žaman naši pravi velikaši, 

Naši Zrinski, hrabri Frankopani, 
Karlovići, Blagajski junaci 
Gradove si drže, kriepe, brane, 
Sami glavom svoje čete vode 
Posjeklicom svojom vikli sami 
Prepolovit konja i konjika ; 
Zaman eno Frankopan Bernardo, 
Perjanica naših velikaša, 

Ne da Turkom, da se maše mora, 
Kud je prost im put na Talijane: 

Mletčani mu ipak drže sina, 
Drže Krstu najvećeg junaka 

Još u uzi, ne mare ga pustit, 
Premda car ih molio je drago, 
Kome Krsto vojvoda je bio, 
Premda carskoj želji sveti otac 

I svi kralji govore u prilog. 

Vi tek sami — vi ne prilažete, 
Ni u kakav pače obći boljak 
Nemilice svjetujete dužda, 

Nek junaku ne da vidjet sunca, 
Već nek drži suprotnika svoga 

I vašega tamnici u mraku. 
Zaman i ja i moj glasnik Toma 
Obijamo vladalačke dvore, 

Kad vi prvi za to ne marite, - 
Da nam drugi pomognu vladari; 
Zaman knez nam Krbavski Torkvato 
Mletčanima išo se udvarat 

Sa pedeset svojih perjanika, 
Smierao je sjajem ih predobit, 
Svi bo bili stasiti junaci. 

I svi bili sjajno odjeveni:. 
Mogoše se Mletčići pouzdat 

U Torkvatov sjaj i ugled knežki, 
Al uza svu prijaznost i počit 
Ipak pomoć svu uzkratiše mu, 
A knez Torkvat dokopa se tajne: 
Vi, da glavom, gospodo vladari, 

S Mletčanima šurujete nešto, 

Vi i Mletci da se opirete 
Križarskome na Turke drugarstvu, 
Pak da s toga pomoći nam nema 
Niti od vas, nit od Talijana! 
Valja i to da uzmete na um: 

Za mog puta amo tja iz Jajca, 
Za mog ovdje boravka na vieći 
Sva u Jajcu posada vojnika 
Stradala je groznoj u strahoti, 
Da će skapat od gladi goleme; 
Al je dobar Bog a Hrvat junak! 
Evo pisma Jajačkog glavara 

O toj sgodi, o životu našem, 
Čujte, kako b6no ječi vapaj 

S naših strana sa pogibališta: 

— Svietli bane, odkad ode od nas, 
Da nam hrane izvojštiš sigurnost, 
Bojne sprave smogneš namicanje, 
Od onda nam ni odkle ne dodje 
Ni mrvičak bilo kakve hrane, 

Ni glas samo, kad i što će doći. 
Nije strah nas niti žalost naša, 
Što bi Turci mogli otet hranu 

Ili bar joj do nas put zakrčit, 
Već što naša krnja otačbina 

Ne imade, što bi slat nam mogla 
Tako ti se napatismo gladi, 
Oslabismo, bismo spremni leći 

Na log jadni, gdje da izdahnemo. 
Ali licem Martinje na samo 
Opazismo, gdje mimo nas Turci 
Pune vreće prenose na konjma, 
U grad drugi prenose iz Bočca, 
Turska četa pratila je turmu, 
Nam pak svima činilo se gore, 
Stoput gore od gladi skapavat, 
Izdišući dugu mučit muku, 

Neg li u tren poginuti jedan, 
Poginuti gdje na okršaju — 

I svi k jednu bodro pokliknusmo: 
Ajd' potecmo pobit onu Turad, 
Pobit pratnju, otet ono hrane, 

Il zaglavit otmici na otoj! 

Tako eto pokušasmo sreću, 
Iznenada nahrupismo na njih 
Gladni vuci na krdo ovaca: 
Bog, te sreća junačka nam dade, 
Te smo Turke svojim gladnim biesom, 
Preziranjem pogibli života 
Zaplašili, navalom zatekli, 
Razbili ih, raztjerali tako, 

Da se nitko obzirao nije 

A svak drugim pravcem udario, 
Ko što one varnice u vignju, 
Kad po gvoždju usijanu vrlo 
Kovač tresne ovelikim maljem, 
Razpršte se širom razdaleko 

Te se vignju po krajima gase. 
Tako eto dostasmo se hrane, 

I u Jajcu za koj mjesec dana 
Svima će je tvojim još doteći, 

Ali onda eto opet gladi, 

Težkih muka eto tvojoj četi. 

S toga bane, tih se muka sjeti, 
Samo hrane nabavi nam, bane! — 
Eto čuste, do šta je Hrvatu, 
Kako li bi mogo dozlogrdit, 

Doći glave zlotvoru si glavnom, 
Da je samo pomoći i hrane! 

Ali vi ste zlotvori nam gori, 

Do zla Boga vi nas zatirete, 
Hrvatskoj nam jadnoj kraljevini 
Otimljete dohodke tolike, 

A. ne date nit ne pomažete nam, 
Ubogu ju bar da obranimo! 

Sve ste svjetske, duhovne ste časti 
Seb' i svojim umjeli namaći, 
Tudje muke nigda dost vam nije, 
Nigda dost vam bogatstva ni blaga; 
Uzimate prokleto i mito, 

Uzimate mito od Mletaka, 

Za to mito nas zaprečujete 

Od njih otet Dalmaciju našu ; 

Za to mito odajete njima, 

Kada na njih na Turke li kada 
Udariti spremamo se tajno ; 

Propane li Hrvatska mi mila, 
Turite li nju pod jaram Turski, 
Tad ću ja ju Berislav osvetit, 

I mladoga kralja ću osvetit 
Ovim mačem i u ovoj ruci, 
Tako Bog mi i svi Božji svetci! 

Il se dakle trgnite osviestit, 
Vražjeg vašeg posla se okante, 
Izdašno mi počmite pomagat; 

I! vas volja, vi razbanite me, 
Koncem vaše nedjelo ukrAste 

Te me dajte potajno pogubit: 

Ja vas ne ću, al će Bog vas onda! 
Bog će, znajte, svakojako jednom, 
Bilo kada, pravednik vam sudit, 
Pravde mu se bojte neumitne! 
Hrvatskoga naroda će suze 

Na "nom svietu na duše vam kapat, 
Suze vrele, ko što paklina je, 

Što ju Vezuv riga ter se valja 
Harajući travnike u nizu, 

Koji joj se ne mogu umaći! 
Povjestnice, gospodo, se bojte, 

Ona će vam obraz crn žigosat, 
Spominjati nedjela vam crna, 

Sram će biti unučad vam poznu, 
Dozna li vam za sramotu groznu! — 
Smrkoše se lica mogućnika, 

Mraz toliki pade im na obraz 

Te ne mogla zamišljena zlobna 
Rieč iz usta poganih prosukljat -— 
Tko bi išo trgnut posjeklicu, . 

Sa sramotom da ju mora namah 
U korice prazne turit opet? 
Zapolja je, Berislavić ban je 
Spreman bio nasrt suzbit svaki, 

A pred vratma prežalo uz zanos, 
Voljno bilo poginut za bana 

Do petdeset Hrvatskih sokola. 

Na pogledu stranih poklisara 
Nazočice takovim svjedokom 
Nesmjedoše okrivljeni krivci 

Niti stražu zovnut, kamo 1 bacit 
Berislava tamnici u tamu, 

Toma Bakač napokon će reći: 
Povrh vas su na višoj visini 
Namjestnici Njegva Veličanstva, 
Potvore ih Hrvatskoga bana 

. Nit dosegnut nit mogu oborit, 
Vratite se vršit svoju dužnost, 
Odluke će naše opravdat nas 

I pred carem i pred svetim otcem! — 
Zatim k jednu ustanu i odu 

K mladom kralju namjestni vladari. 
S banom pako porukovaše se 
Zapolja i oba poklisara, 

Sva tri banu povladjivala su, 

Ali tiho Zapolja mu reče: 

Ne smiju ti nahudit na javi; 

Svetom otcu, carevima, kralju 

U volji si, ali iz potaje — — 

Bog zna, što bi moglo se dogodit: 

S tog zanoćat nemoj u Budimu, 

Već daj sedlat konje, hiti, kako 

Bekoše ti, vršit svoju dužnost, 

Upropnice potjeraj si konja, 

Bjegaj iz tog ležišta rugoba 

I pogibat ajde, pobratime, 

Gdje zamienit možeš rusu glavu. — 
Još se mučke ogrle junaci, 

Razidju se za tim, Berislavić 

I petdeset njegvih perjanika 

Obdan, jošte za visoka sunca, 

Iz bieloga odjezde Budima. 

Idem, idem ja na dužnost svoju, 

* U dragu se vraćam otačbinu, 

K. sinjem moru pod svod neba sinjeg! 
Idem, idem ja na dužnost svoju, 
Pošto prečoj dužnosti se ozvah, 

Pošto u spas ubogoj domaji, 

Pošto živu istinu im rekoh, 

U brk rekoh i ne trenuh okom 

Te svu krivnju neizdašne borbe 

Pravim krivcem na dušu navalih. 
Znadoh, da ću zamjerit se ljuto, 
Znadoh, da ću, kakove su zlice, 
Mrzak dosle mrži bit im odsle! 
Al se nitko drugi ne usudi 
Prezriet njino premogućstvo silno, 
Dozvat njina nedjela im na um. 
Nek Evropa, neka Bog mi sudi, 
Bijah sebi, narodu si dužan 

Tako radit, te odlanulo mi... 
Mšgu većma mrčat na me sama, 
Ali krnjoj Hrvatskoj domaji 
Vrazi veći ne mogu joj biti. 

Ipak sva tri žacnuh baš u živac, 
Sva tri žacnuh namjestna vladara, 
 Obraza im tri probliedjela su 

Ko tri krpe, zadrhtale usne, 

Ne bi 1 Bog do, da su dozvali se, 
Sjetili se duša svojih spasa, 

Pak da rade kršćanstvu u prilog 
Makar bilo mriet mi na braniku! 
Pak će možda jače sveti otac, 
Svi prionut kršćanski vladari 

Te će ipak na moj vapaj boni 
Sviet se vesnut te zabielit zora 
Zajedničkom hrabrome pregnuću, 
Uboge nam domovine spasu, 
Granuti joj sunašce slobode, 
Makar mene i ne ogrijalo! 

Tako sAm se tješio velikan, 
Uzdisao Bogu na visini, 
Vraćao se doma stražit stražu 
I na vječnom bditi na oprezu, 
Vraćao se starati i stradat 
S narodom si nevolju podnosit, 
Te mu biti i majkom i otcem! 
Sve to piso svetom otcu u Rim, 
Poslo opet k njemu bogoradit 
Viernog svoga uzdanika Tomu, 
Osto doma brinut se veoma, 
Namakao od svoga imetka, 
Od imetka prijatelja svojih, 
Što se smoglo namicat, žrtvovat 
U obranu tužne otačbine ; 
Sam pak glavom, kad će boj se biti, 
Svanuo bi na vršaju svagdje, 
Te junačit, bodrit čete svoje, 
Blagosivat svaku naviko je! 
Kada onog vieka triput šesta 
Godina se primicala kraju, 
Berislavić po svem svietu slavljen, 
Ne dobio ipak ni odakle 
Ni od koga pomoći ni hrane, 
Jošte jednom utišo vlastelu, 
Napregao bješe svu vlast bansku 
I svu snagu uboge nam zemlje, 
Sakupio tega od vlastele, 
Nakupovo goveda, ovaca, 

Pripravio nešto bojne sprave, 
Pak je glavom četama na čelu 
Tobož opet otišo obkolit 
Tvrdjavice Jezero i Bočac, 
Tako bar je vesnulo se gorom, 
Potajice kazalo se : Turkom, 
Turske čete sve zatvorile se 

U dvie tvrdje Jezero i Bočac 

I dok ban je opasivo tvrdje 

I pozivo Turske poglavice, 

Da mu obe tvrdjice predadu 

A da četam Turskim prost će biti 
Častan izstup s oružjem u ruci: 
Dotle brojni tovari su hrane, 
Goveda su i ovaca krda 

Tiho, mirno dospjela u Jajce, 
Nit je tko ih ustavljo na putu, 
Nit gončinom otet nahrupio. 

A _ kad banu to doglasilo se, 
Okani se tvrdje obsjedati, 

Što mu zimi uz nestadak svega 
Taj put niti ne bješe na umu, 
S četama se obim uze vraćat, 
Samo Jajcu stotinom junaka 
Branitelje udesi pomnožat, 

Pak se pope na dušu poštenu 
Hrabrom knezu Petru Kegleviću, 
Jajačkome tadaj poglavaru: 

— Ne daj, brate, mili imenjače, 

Ne daj Turkom, da nam otmu Jajce 
Ključ taj zlatni Hrvatskoj nam zemlji; 
Dok je Jajce naše, do Vrbasa 

Još smo davni zemlji gospodari, | 
Dok je Jajce naše, Hrvatska je 

Još to naša dična kraljevina ; 

Dok je Jajce naše, što je Turčin 
Ugrabio Hrvatskih krajeva, 

Još je moć ih Kraljestvu povratit. 
Brani Jajce i obrani nam ga: 

Taj naš biser Hrvatskoj na medji, 

Taj naš krvlju omašćeni stanac, 
Stanac prava za budućnost bolju! 

U to € ime gospod Bog pomago, 
Čuvala te sveta Mati Božja, 

Da se tvoji tebi pobjedniku 

Mogu nadat, mogu radovati! 

Sada pako vlašću božjeg sluge 

Na te, na sve Jajačke junake 

Sa nebesa sazivam i dielim 

Blagosov ti Boga svemožnika 

Otca, sina i svetoga duha! — 

Amen — reče Keglević kapetan 

I ganutljiv ljubnu svetu desnu, 

Kojom podkralj Hrvatski i biskup 
Blagoslovi branitelje Jajcu. 

— S Bogom Petre, Hrvatska mi diko, 
Bog nam dao u zdravlju se vidjet! — 
To još šapnu Berislavić slavni 

Te se pope bielcu na ramena, 
Svojim četam odjaha na čelo, 
Lievom uzde pritegao bielcu, 
Desnom, rek bi, utro si je suze, 
Rek bi, da je pomislio. tužan, 
Otisnuo uzdah tja nad zviezde: 
— Dragi Bože, koje jošte muke 
Ima mučit uboga nam majka! — 
Niesmo 1 naše i otaca naših 
Dosta veće okajali griehe! — 

Proljeće je bilo, listala je 
Po brinama sva bjelogorica 
I voćari listali po selma, 
Sunce jače nadnielo se grijat, 
Slavuj sio u grmlje cijukat, 
A pastiri, male za pojasom, 
Gonili su goveda na polja, 
Na pašnike oko svojih sela, 
Ne smjedoše u goru ih gonit, 
Bivalo je, te su sve im blago 
Turski znali pljačkari odagnat. 
Malo kad je pastier latio se 
Sviralice i zasviro sjetno 
Kanda Bogu tuži Tursku obiest, 
Kanda plače nemoć si, golotu... 

Ban se tada desi u Otočcu, 

O Gjurgjevu leže tu bolovat, 
Groznica ga uze tresti, lomit, 

Zima trese, mori ga vrućina 

U vrućini nada mu se snatrit: 

Da andjelak sleće sa nebesa, 

Da mu stade krilašcem mašukat, 
Hladom blažit čela mu vrućinu, 
Rajskim pilom kvasit suha usta, 
Svakom pažnjom lebditi oko njeg! 
Od dragote ban se smieši, te ga pita: 
— Zar si s raja naslan po dušu mi? — 
A. andjelak glasom djetinskime 
Tepajući odvrati mu milo: 

— Niesam, bane, naslan po dušu ti, 
Već da nikud s postelje ti ne dam, 
Jer ćeš na njoj ostat živ životom, 


. Na njoj ću te negovanjem blažit, 


Molitvoin ću bolu ti olakšat! — 
— Ali gle de, mali, — eno tamo 
Eno mojih četa, gdje mi ginu, 
Gdje mi ginu bez vodje Hrvati, 
Sada na će Turad ih zaskočit, 
Ne krenu li desno k onom klisu, 
Da im stiene zaledjem se stvore! 
Moram tamo, labuda mi sedlaj, 
Brže, brže, prieka je pogibelj —.. 
Angjeo ga plačuć ustavljao: 

— Nejdi, bane, ma i pomogo im, 

Sam ćeš ondje poginuti, jaoh! — 

A bolestnik s postelje si klisne, 

Od vrućine oči mu se kliešte, 

Slabačak bi srušio se nice, 

Da ga nije rodjena mu sestra, 

Što no brižna dvoraše ga pomno, 

Prihvatila i položila ga 

Opet logom a na postelju mu.... 
Idu dani, idu noći puste, 

Andjeoskom pažnjom dvori bana 

Njegva sestra iz Bišća dotekla, 

Četir sluge božje Bogu služe 

I za banov ozdravljaj se mole, 

Njegve brige, zapoviedi njegve — 

Po domaji šire bielim perom, 

Naustice javljaju ih vodjam. 

Težku bolu ban preboli najzad, 

Pridiže se, groznica ga pusti, 

Pusti najzad, pak se ne povrati, 

Ban se uze opet oporavljat ; 

Kad al eto iznenada glasa, 

Et iz Bišća crnih poručaja, 

A_ od znanih Bišćanskih kovača :* 

Da se opet Turske čete kreću 

Više Jajca da već prodrle su, 

Pak da taj put Krbavska će sela 

Pljačkat, palit, djevojke odvodit, 

* Kovači se zvali Bišćanski uhode, koji su od Turskih za- 
povjednika gledali doznati, kada i na koji kraj Turci kane udariti. 

Da im caru radjaju junake, 
Kakovi su hrabri Krbavljani. 
Zaman one četir sluge božje 
Ustavljaju svoga poglavara, 
Zaman sestra zaklinje si brata: 
— Nemoj brate, tako ti domaje, 
Kojoj sva si obrana i nada, 
Nemoj slab se naporu podavat; 
Bojim ti se, ljuto ćeš nastradat. 
Ban će njoj i svojim svećenikom: 
— Nema druge, nemojte mi smetat ; 
Toli živo a u vrućici sam 

Mojim četam vidio pogibelj, 

Ne smijem ih, ne smijem napuštit 
Da mi ginu, pa da narod strada, 
Duhom klone, u me se ne uzda! 
Nek je plačuć angjeo mi reko, 
Da ću i sam ovaj put zaglavit, 
Hrdjav vodja, boji li se gdjekad 
Ljutoj smrti u oči pogvirit/ 

Ja pak letim, ne da ginem ludo, 
Ni da svojim četama na čelu 
Pokažem se sjajnom u odielu, 

Da iz škripca izbavim ih samo, 
Već ja letim, nagadjam i ginem, 
Ne bi IP opet četama si slavu, 
Pobjedu im osiguro opet! 
Pobjedama svedjernijem samo 
Mogu smjera svoga se dovinut! 

I glasnike u Modruše, Prozor, 

U Drežnik i Slovin ponajprije 
Odpravili, kud nek čete hite. 
Drugi dan već morali osedlat 

I izvesti labuda pred bana, 
Uzjahao ban i uzjahala 

Njegva pratnja na konjice brze, 
Te na čelu Krbavskih junaka, 
Čete male, ali izabrane, 

Jakih šaka, jačega pregnuća, 
Odkasali medju Plješivicu 

I medj onu Kamenitu goru, 
(Gdje je pukla visoka ravnina, 
Plodna visoč, kud Korjenica se 
Hladna, bistra k Pounju vijuga, 
Odakle će nahrupiti Turci. 

Ban poredo, namjestio čete, 
Pozdravljo je i sokolio ih 

I junaci ojunačili se 

Kad su vidli, da je ban im vodja ; 
Prednja četa imala je na znak 
Prva skočit, boj zapodjenuti, 

Jer da onaj izlazit će jači, 

Koji prvi srne navaljivat. 

I sa vrška bližnje kose eno, 
Grunu puška, znak da Turci idu, 
Da su već se mašili ravnine. 

I već prednja četa razigra se, 
Silnom vikom u Turke se zagna, 

U mah prvi zatečeni Turci 

Neki u kraj skočili se sakrit, 

Ugnuli se toj bujici s puta, 

Iz šibika gledali su plaho 

Na tu stravu, što se valja kraj njih; 

Drugi ledja već okrenuli su, 

Bježe, te se ustavit ne dadu, 

Turad smeta Turadi se branit 

I tu burnu navalu suzbijat ; 

Hrabriji se gnjeve, što bi radi 

Od sramote bar opalit pušku, 

Te zamienit svoju rusu glavu, 

Al na svoje kukavice samo 

Poraznu su mogli ciev naperit — 

Koje s traga kršćani jatomce 

I onako gone, sieku, kolju, 

Preko mrtvih za još živim skačuć; 

Pokolj to je strašan, krv to ljudska, 

Što se lije, krv to bratska možda... 

Ali šta ćeš, kad ti brat je krvnik ? 

Strašniji je jauk ranjenika 

Silom u taj pokolj natjeranih ; 

Strašnije su muke izdišućih, 

Razvaljene oči svih mrtvaca... 
Krvavi su zalogaji onih, 

Kojim se je vas viek ljudski s tudje 

Kukavštine, s tudjega lakomstva 

Tako klati, od krvnika branit, 

Krvavo si oružje i ruho 

Te golotu namirati djeci.... 
Turci bježe, što ih noge služe, 
Sva ih sila niz tu ravan struže, 
Na njih čete kinule su banske, 
Jer su željne počinka i mira; 
Turke gone, biju, tuku, sieku, 
Ne bi 1 jednom dozlogrdilo im, 
Prisjelo im četovanje tuda 

Po pustoti Hrvatskih krajeva. 
Čete jure za Turci ustopce, 

Ban dojako čil i jak podnosit 
Žedju i glad i studen i žegu, 
Oslabio nešto pak i videć 
Dobar uspjeh, pobjede sigurnost, 
Godilo mu, labud što ne hiti, 

A. popostat počinuti malo 
Mililo se hatežnu jahaču, 

U to dodje ban na domak mjestu, 
Gdje je dio prednje Turske čete 
Ugnuo se nasrtu Hrvata, 

Te u griču ponikao krit se. 

Tuj sakriven još se desi čopor, 
Do šestdeset čopor kukavica, 
Što no oko u oko te smjelo 

Ne smjedoše junak na junaka. 
Al kad rdje zapaziše bana, 
Gdje no jaše umoran, boležljiv, 
Uz malicu samo pratilaca, 

Gdje je njegva pričuvnica četa 

Za tu glavu Hrvatskoga bana, 
Svedjernoga tog pobjeditelja ! 
Pod manje ju ne mogu ucienit. 
Ali eto zatopota topot, 

Uzvitla se prašina po visu, 

Eto hrabrih Bišćana na konjma, 
Tragom krvi banove iz glave 
Potjeraše brze svoje konje, 
Čuvši topot prepanu se Turci, 
Vrgnu glavu Berislava bana 
Na panj viši, na čistini tamo, 
Gdje će svatko upazit ju lahko, 
Pak će u bieg kukavni junaci. 
Al već eto Bišćanskih konjika, 
Uhvatili banove ubice, 

Posjekli ih sa ljutine silne, 

Što su mogli bezdušnici strašni 
Osamljena nemoćnika bana 

Ah onako grozno kamenovat, 
Ne dali mu, ni da sam se brani 
Banskim mačem desnici u ruci, 
Junak taki junački da skonča! 
Vrli Pavle Medošić iz Bišća, 
Koga složno spominju i hvale 
Stare naše listine i knjige, 
Prvi spazi odrubljenu glavu, 
Milu glavu bana Berislava 
Proli suze i objeručke ju 

Snimi s panja, ter ju privi grudma 

Tužno, bono zajeca tihomce: 

— Jaoh naša mučenička glavo; 
Neš se starat, muku mučit više 
Nesretnički Hrvatski za narod, 

Ne ćeš tudje pragove obijat 

Ni moljakat pomoći u onih, 

Koje svojim branimo životom! 

Ne ćeš barem svojim očma gledat 
Gdje no tvrdo kraljevsko nam Jajce, 
Gdje no i tvoj omiljeli Bihać 

S nepomoći predat će se Turkom! — 
Jače srdcu privi milu glavu 

Te na grudma odnese ju k tielu. 
Tuj na brzu ruku usjekoše 

Spletoše ih i upriličiše 

Česminova nosila mrtvacu, 

A_na jakim nosilama istom 
Sastaviše opet rusu glavu 

Rusu glavu stasitim sa trupom, 

Te izmjence Bišćana po četir 
Pobjednika pokojnog donesu 

U sigurnost Bišćanskoga grada , 

U glavnoj ga crkvi svetog Ante 

U misničko biskupsko odielo 
Odjevena polože na odar, 

Do nogu mu vrgnu tad na stolić 
Klobuk, sablju, žezlo i stieg banski. 
Sastaše se gradjani, glavari, 

U crkvu se sgrnu kršten narod, 

Što ga bilo u Ripču i Bišću, 
U Sokolcu i u Kamengradu ; 
Dodje tamo bratstvo redovnika 
Iz Modruša, iz Slovina grada, 
Iz Slovina i sbornog Cetina ; 
Uze plakat veliko i malo, 
Svećenici služe zadušnice, 
Zvona zvone žalobno i muklo ; 
Hrvatska se sva u crno zavi, 
A. vojnici banovi uz odar 
Lome koplja, rone suze grozne, 
Što se znade nije nigda nigdje 
Bilo veće žalosti na svietu: 
Sveti otac, carevi i kralji, 
Sav sviet žali hrvatskim za banom, 
Za tim slavnim biskupom junakom, 
Kako ne bi žalili Hrvati? 
Odpratila Hrvatska vlastela 
Pokojnika velikog u Vesprim 
Do crkve mu prvostolne tamo 
U grobnicu biskupsku na pokoj! 
Da je barem, kako želio je, 
U prid domu mogo k jednu ondje 
Biskupovat, gdje je banovao, 
Te bi danas za kosti se znalo, 
Kojim tamo nestalo je traga. 
A na grobu njegvu u domaji 
Kad nam nije moći spominjat ga 
Na dan smrtni počastnim opielom: 

Zar ih nema, kojim Bog je dao, 
Dao puno i srca i blaga, 

Od mramora da izklesat dadu 

Kip milolik biskupa i bana, 

Kip junaka i čelik-Hrvata, 

Na kog će se ugledat nam mladež, 
Videć, gdje je Zrinskovcu na diku! 


Za Trogircem Berislavić-Petrom, 
Za tim banom roda velikanom 
Plakala je rodjena mu sestra, 
Bračna druga Petelenićeva, 
Plakala je Hrvatskom u Bišću: . 

Jao si ga jadnoj meni 
Bez mog sunca na studeni: 
Već me grijat ne će! 


Jao si ga domu svemu 

Bud je bilo ginut njemu: 
Junačkome banu! 

Brata bila puna usta, 

Sad će bit mi niema, pusta, 
Nemam kog da bratim! 





Kog mi mila majka rodi, 
Po drugome svietu hodi, 
Ne čuje mi plača! 
Za dug tečaj crnih dana 
Nema domu njega bana: 
Nema njemu ravna! 

Tko će brigu uz toliku 
Stajat domu na braniku, 

Ne dat, da ga krnje? 
Tko je junak taj, da ne da, 
Jajce, Bišće da se preda 

Hrvatsko da nije? 
Tko će dobit bitku svaku, 
Na svak trulež dignut šaku, 

Ban banovat tako ? 
Tko će krivcem zloj nam sreći, 
Da su krivi, u brk reći, 

Ko što on je reko? 
Dalmaciju zar će iko | 
U naš žudit spoj toliko 

I zahtievat žarko? 
Tko će svuda slavu brati, 
Svietlim licem svuda sjati 

Berislav nam biti? 
Tko će željet naše želje, 

Svu nam žalost i veselje 
| Osjećati s nama? 

